| *Sailor Moon* |
| --- |
| Yksi englanninkielisistä Sailor Moon anime-DVD:istä |
| 美少女戦士セーラームーン  (*Bishōjo Senshi* Sailor Moon'**)** |
| **Genre** | fantasia, taikatytöt, romantiikka |
| Manga |
| **Tekijä** | Naoko Takeuchi |
| **Julkaisija** | Kōdansha |
| **Sarjajulkaisulehti** | Nakayoshi |
| **Ensimmäinen painatus** | Helmikuu 1992 – Maaliskuu 1997 |
| **Kirjojen lukumäärä** | 18
 |
| TV-anime |
| **Ohjaaja** | Jun'ichi Satō, Kunihiko Ikuhara, Takuya Igarashi |
| **Studio** | Toei Animation |
| **Lähetyskanavat** | Japani TV AsahiSuomi SubTVRanska TF1Saksa RTLItalia Italia 1, Rete 4, Canale 5Yhdysvallat USA Network, Cartoon Network, SyndicationYhdistynyt kuningaskunta ITVKanada YTV, GlobalEspanja Antena 3Venäjä Pervyi kanal, TNTTšekki TV NovaKroatia RTL TelevizijaKreikka ANT 1, Star ChannelTurkki atv, TRT 1 |
| **Alkuperäinen lähetyskierros** | 7.3.1992 – 8.2.1997 |
| **Jaksojen määrä** | 200
 |
| Musikaalit |
| Sarjaan liittyen tehtiin 25 musikaalia vuosien 1993 ja 2005 välisenä aikana. |
| Elokuvat |
| * Sailor Moon R: The Movie (1993)
* Sailor Moon S: The Movie (1994)
* Sailor Moon Super S: The Movie (1995)
 |
| TV-draama |
| **Ohjaaja** | Ryūta Tazaki |
| **Studio** |  |
| **Lähetyskanavat** |  |
| **Ensimmäinen lähetys** | 4.10.2003 – 25.9.2004 |
| **Jaksojen määrä** | 49 + 1 erikoisjakso
 |

**Sailor Moon** (jap. 美少女戦士セーラームーン, *Bishōjo Senshi Sērā Mūn*) on Naoko Takeuchin luoma manga- ja animesarja. Kōdansha-yhtiö julkaisi Sailor Moonia mangana ja sittemmin vuonna 1992 Tōei animena. Sailor Moon kertoo teini-ikäisestä Usagi Tsukinosta, joka saa pian tietää olevansa sailor-soturi *Sailor Moon*. Sailor Moon -anime nousi hetkessä suureen suosioon Japanissa (aivan kuten mangakin sitä ennen) ja myöhemmin se dubattiin myös muille kielille ja näytettiin mm. Hongkongissa, Indonesiassa, Etelä-Koreassa, Australiassa, Italiassa, Espanjassa, Ranskassa, Saksassa, Kanadassa, Ruotsissa ja USA:ssa. Animesta tuli lähes maailmanlaajuinen ilmiö, ja sitä on tehty yhteensä viisi tuotantokautta (animen tapahtumat ovat mangan kanssa yhtäläiset, lukuun ottamatta R-kauden ensimmäistä puoliskoa):

1. ***Sailor Moon*** (tai *Sailor Moon Classic*, 1992-1993)
2. ***Sailor Moon R*** (tai *Sailor Moon Romance* / *Returns*, 1993-1994)
3. ***Sailor Moon S*** (tai *Sailor Moon Super*, 1994-1995)
4. ***Sailor Moon SuperS*** (tai *Sailor Moon Super-Star*, 1995-1996)
5. ***Sailor Moon Stars*** (1996-1997)

Niiden lisäksi sarjasta on tehty kolme Sailor Moon -elokuvaa, jotka ovat irrallisia varsinaisesta juonijatkumosta. Ne kuitenkin liittyvät eri tuotantokausiin (R, S, ja Super-S). 

Vuonna 2012 ilmoitettiin, että sarjasta tultaisiin julkaisemaan remake-versio nimeltä ***Pretty Guardian Sailor Moon Crystal*** (美少女戦士セーラームーン Crystal), sillä sarja täytti silloin 20 vuotta.

Alkuasetelma
------------

**Varoitus:  Seuraava kirjoitus paljastaa yksityiskohtia juonesta.**
Kauan sitten, kuningatar Serenity hallitsi kuun Silver Milleniumia, pitäen rauhaa yllä Hopeakristallin (「幻の銀水晶」*Maboroshi no Ginzuishō*) avulla. Hänellä oli tytär, kuun nuori prinsessa Serenity, joka eräänä iltana tapasi Maan prinssin Endymionin. He rakastuivat toisiinsa syvästi, mutta joutuivat tapaamaan salaa, sillä rakkaus oli kyseenalaista Maan ja Kuun kansojen välillä. Valtakunnassa kaikki oli pitkään hyvin ja pari vietti aikaa yhdessä, kunnes eräänä päivänä kaikki muuttui. Maassa kasvoi kateus kuun loistokkuudessa eläviä kohtaan ja pahan voiman Metarian valtaan joutunut Maan kuningatar Beryl hyökkäsi joukkoineen kuun valtakuntaan. Animessa Maan kuningatar Beryl surmasi prinsessan rakastettunsa kanssa, mutta mangassa prinsessa Serenity tekee itsemurhan prinssi Endymionin miekalla, kun ei kestä hänen menehtymistään. Kuningatar Serenity uhraa itsensä rauhan puolesta käyttäessään Hopeakristallin voimaa tuhotakseen Berylin ja Metarian, vaikkakin vain väliaikaisesti. Hän lähettää viimeisenä tekonaan tyttärensä Serenityn, Sailor-soturit, ja Endymionin Maahan, jossa he syntyvät uudelleen tulevaisuudessa tavallisiksi ihmisiksi. Samalla hän lähettää neuvonantajansa Lunan ja Artemiksen siltä varalta, että rauha on taas uhattuna. Varsinainen sarja alkaa siitä, kun Tokiossa alkaa sattua outoja tapahtumia ja Luna täyttää tehtävänsä herättämällä uudelleensyntyneet Sailor-soturit. Muistinsa menettäneenä heidän on etsittävä prinsessa ja Hopeakristalli, jotta rauha saataisiin lopullisesti palautettua.

Myöhemmin tulevaisuudessa prinsessa Serenity on syntynyt uudelleen Tsukino Usagiksi. Aluksi Usagi on sarjassa vain yksi Sailor-sotureista, Sailor Moon, mutta myöhemmin selviää, että hän on myös uudelleensyntynyt prinsessa Serenity. Myös hänen toverinsa ja kuun valtakunnasta (muut Sailor-soturit) sekä prinssi Endymion (Mamoru Chiba) elävät samana aikakautena ja lyöttäytyvät suojelemaan prinsessaa. Artemis on jo ennen muiden sotureiden heräämistä ehtinyt opastaa Minakoa, Sailor Venusta, joka torjui rikoksia tunnettuna Sailor V:nä. Sarjan alussa kaikki Sailor-sotureista ovat yläasteikäisiä, Mamoru opiskelee alkuperäisessä animessa yliopistossa ja mangassa lukiossa. 

Ensimmäinen jakso alkaa siitä, kun Usagi on nukkunut pommiin ja koulumatkalla hän huomaa poikien kiusaavan mustaa kissaa. Hän ajaa pojat pois ja ottaa kissan otsalta laastarin pois, jolloin kissan kuunsirpin muotoinen kuvio tulee näkyviin. Tämä kissa, Luna ilmestyy myöhemmin Usagin huoneeseen tämän palatessa koulusta ja kertoo tälle oman tehtävänään olevan etsiä kuun prinsessa sekä sen että Usagi on yksi valituista sotureista, Sailor Moon. Luna antaa Usagille maagisen rintakorun, jonka avulla hän muuntautuu samalla aloittaen Lunan opastuksella torjumaan Dark Kingdomin demoneja. Taistelu pahaa vastaan kuun nimessä alkaa tästä.

**Juonipaljastukset päättyvät tähän.**

Päähenkilöt
-----------

### Sisemmät soturit (Inner Senshi)

Sisempien sotureiden tehtävä on suojella prinsessaa ja taistella Sailor Moonin rinnalla.

#### Usagi Tsukino

(ruots. *Annie Tsukino* engl. *Serena Tsukino*) **Sailor Moon, Prinsessa Serenity, Neo-Queen Serenity.** Alkuperäisen nimen merkitys: **Kuun Jänis**

Usagi on sarjan päähenkilö. Hän on prinsessa Serenityn reinkarnaatio, oikeuden ja rakkauden puolustaja Sailor Moon sekä tulevaisuuden Kristalli-Tokion kuningatar. Usagi tykkää syödä, nukkua ja pelata videopelejä, eikä hän halua uhrata aikaa läksyjen lukuun. Usagi on kömpelö itkupilli, joka kaikesta huolimatta on hyväsydäminen ja asettaa aina ystävänsä kaiken muun edelle. Hänen suurin lahjakkuutensa on uusiin ihmisten tapaaminen ja lähestymisen helppous, minkä ansiosta hän on ihmisenä erittäin rakastettava.

|  |  |  |
| --- | --- | --- |
| **Sailor Moonin transformaatiot*** "Moon Prism Power! Make Up!" *(Classic)*
* "Moon Crystal Power! Make Up!" *(Romance)*
* "Moon Cosmic Power! Make Up!" *(Super)*
* "Crisis! Make Up!" *(Super)*
* "Moon Crisis! Make Up!" *(SuperS)*
* "Moon Eternal! Make Up!" *(Stars)*
 | **Sailor Moonin hyökkäykset*** "Moon Tiara Action!" *(Classic)*
* "Moon Tiara Stardust!" *(Classic)*
* "Moon Healing Escalation!" *(Classic & Romance)*
* "Moon Princess Halation!" *(Romance)*
* "Moon Spiral Heart Attack!" *(Super)*
* "Rainbow Moon Heart Ache!" *(Super)*
* "Moon Gorgeus Meditation!" (SuperS)
* "Starlight Honeymoon! Therapy Kiss!" *(Stars)*
* "Silver Moon! Crystal Power Kiss!" *(Stars)*
 | **Sailor Moonin aseet*** "Hopeakristalli"
* "Moon Tiara"
* "Moon Stick"
* "Moon Rod"
* "Spiral Heart Moon Rod"
* "Moon Kaleidoscope"
* "Eternal Tiare"
 |

#### Ami Mizuno

(engl. *Amy Anderson*) **Sailor Mercury.** Alkuperäisen nimen merkitys: **Veden Ystävä**

Ami Mizuno on siviilissä hillitty ja älykäs nero, joka loistaa koulunkäynnissä. Hänellä ei juurikaan ollut ystäviä ennen Usagiin tutustumista. Ami on luonteeltaan ystävällinen, ahkera, uskollinen ja hieman ujo. Välillä Ami on myös epävarma ja ulkopuoliset luulevat usein, että hän on ylimielinen ja luulee olevansa muita parempi. Ami unelmoi valmistuvansa joskus lääkäriksi kuten äitinsä, Amin tapa rentoutua on käydä uimassa tai pelata shakkia. Hänen lempieläimensä on kissa ja lempiruoka voileivät, koska hän voi opiskella samalla syödessään. Amin elementti on vesi.

|  |  |
| --- | --- |
| **Sailor Mercuryn transformaatiot*** "Mercury Power! Make Up!" *(Classic)*
* "Mercury Star Power! Make Up!" *(Romance & Super)*
* "Mercury Crystal Power! Make Up!" *(SuperS & Stars)*
 | **Sailor Mercuryn hyökkäykset*** "Shabon Spray!" *(Classic)*
* "Shabon Spray Freezing!" *(Romance)*
* "Shine Aqua Illusion!" *(Romance & Super)*
* "Mercury Aqua Rhapsody!" *(SuperS & Stars)*
 |

#### Rei Hino

(engl. *Raye Hino*) **Sailor Mars.** Alkuperäisen nimen merkitys: **Tulen Henki**

Rei asuu isoisänsä luona Hikawan shintotemppelissä ja toimii siellä papittarena. Rei käy katolista yksityiskoulua. Toisinaan äkäinen ja helposti hermostuva Rei riitelee Usagin kanssa usein, mutta todellisuudessa välittää hänestä todella paljon. Rein unelma on tulla laulajaksi, malliksi ja ääninäyttelijäksi. Rein elementti on tuli.

|  |  |
| --- | --- |
| **Sailor Marsin transformaatiot*** "Mars Power, Make Up!" (*Classic*)
* "Mars Star Power, Make Up!" (*Romance & Super*)
* "Mars Crystal Power, Make Up!" (*SuperS & Stars*)
 | **Sailor Marsin hyökkäykset*** "Fire Soul!" (*Classic & Romance*)
* "Fire Soul Bird!" (*Romance*)
* "Burning Mandala!" (*Romance & Super*)
* "Mars Flame Sniper"! (*SuperS & Stars*)
 |

#### Makoto Kino

(engl. *Lita Kino*) **Sailor Jupiter.** Alkuperäisen nimen merkitys: **Puun Vilpittömyys**

Poikamainen ja poikkeuksellisen pitkä Makoto siirtyi Usagin kouluun, kun hänet erotettiin huhujen mukaan aiemmasta opinahjostaan väkivaltaisuuden takia. Pelottavasta ulkomuodostaan huolimatta Usagi lähestyi häntä vaivattomasti ja ennakkoluulottomasti, sillä ihastui Makoton valmistamaan ruokaan. Poikamaisesta olomuodosta ja voimasta huolimatta Makoto on todellisuudessa erittäin feminiininen ja pyrkii aina tekemään vaikutuksen miehiin naisellisilla taidoillaan. Makoton vanhemmat kuolivat lentokoneonnettomuudessa hänen ollessaan pieni ja siksi hän pelkää korkeita paikkoja. Makoton elementti on ukkonen.

|  |  |
| --- | --- |
| **Sailor Jupiterin transformaatiot*** "Jupiter Power, Make Up!" (*Classic )*
* "Jupiter Star Power, Make Up!" *(Romance, Super )*
* "Jupiter Crystal Power, Make Up!" *(SuperS, Stars )*
 | **Sailor Jupiterin hyökkäykset*** "Supreme Thunder!" *(Classic, Romance)*
* "Supreme Thunder Dragon!" *(Romance)*
* "Sparkling Wide Pressure!" *(Romance, Super)*
* "Jupiter Oak Evolution" *(SuperS, Stars)*
 |

#### Minako Aino

(ruots. *Arianne Aino* engl. *Mina Aino*) **Sailor Venus**, **Sailor V.** Alkuperäisen nimen merkitys: **Rakkauden Kaunotar**

Minako palaa Japaniin Lontoosta ja saa ensin kunniaa Sailor V -supersankarina, mutta liittyy Sailor Venuksena muiden Sailor-sotureiden joukkoon. Minako tulee hyvin toimeen kaikkien kanssa, etenkin Usagin. Minakon hahmo kuvaa hyvin blondin stereotypiaa. Minako haaveilee kuuluisuudesta ja parrasvaloista. Minakon elementti mukailee rakkausteemaa ja on yleensä säde.

|  |  |
| --- | --- |
| **Sailor Venuksen transformaatiot*** "Venus Power, Make Up!" *(Classic)*
* "Venus Star Power, Make Up!" (*Romance)*
* "Venus Crystal Power, Make Up!" (*SuperS, Stars)*
 | **Sailor Venuksen hyökkäykset*** "Crescent Beam!" *(Classic, Romance)*
* "Crescent Beam Shower!" *(Romance)*
* "Venus Love Me-Chain!" *(Super, SuperS)*
* "Venus Love and Beauty Shock!" *(SuperS, Stars)*
 |

#### Chibi-Usa

(engl. *Rini*) **Sailor Chibimoon**, **Small Lady**

R-kaudella tulevaisuudesta saapunut Usagin ja Mamorun tytär Chibi-Usa, täydeltä nimeltään prinsessa Usagi Small Lady Serenity, on Kristalli-Tokion kruununperijätär. Hän saapuu menneisyyteen etsimään keinoa äitinsä pelastamiseen.

Sailor Chibimoonin hyökkäykset ovat Sailor Moonin hyökkäyksiä muistuttavia, mutta selkeästi heikompia. Tosin SuperS-kaudella Sailor Moon tarvitsee Sailor Chibi Moonin apua yhteishyökkäykseen.

|  |  |
| --- | --- |
| **Sailor Chibimoonin transformaatiot*** Moon Prism Power, Make Up! *(Super)*
* Moon Crisis, Make Up! *(SuperS)(Sailor Moonin kanssa)*
 | **Sailor Chibimoonin hyökkäykset*** "Luna-P! Attack!" *(Romance)*
* "Pink Sugar Heart Attack!" *(Super)*
* "Twinkle Yell!" *(SuperS)*
* "Moon Gorgeous Meditation!" *(SuperS -elokuva)*
 |

### Ulommat soturit (Outer Senshi)

Ulompien sotureiden tärkein tehtävä on suojella aurinkokuntaa ulkopuolisilta hyökkäyksiltä.

#### Setsuna Meiō

(engl. *Trista Meioh*) **Sailor Pluto**

Ajanjumala Kronoksen jälkeläisen, Sailor Pluton, tehtävä on vartioida ajan porttia. Yksinäinen sailor-soturi ystävystyi Neo-Queen Serenityn ja kuningas Endymionin tyttären, Small Ladyn (Chibi-Usan), kanssa ja piti tälle usein seuraa. Small Lady kutsuu Setsunaa lempinimellä Pu. Sailor Pluto hallitsee aikaa ja siinä matkustamista. Setsuna on Sailor-sotureista vanhin, eikä hänellä ole perhettä Maa-planeetalla. Luonteeltaan Setsuna on lempeä, rauhallinen ja hieman syrjäänvetäytyvää sorttia. Sailor Plutolla on yksi kolmesta talismaanista.

|  |  |
| --- | --- |
| **Sailor Pluton transformaatiot*** "Pluto Planet Power, Make Up!"
* "Pluto Crystal Power, Make Up!" *esiintyy vain mangassa*
 | **Sailor Pluton hyökkäykset*** "Death Scream!"
* "Time Stop!" (vaatii Sailor Pluton hengen)
* "Chronos Typhoon!" *esiintyy vain mangassa*
* "Garnet Ball!" *esiintyy vain mangassa*
* "Dark Doom Close!" *esiintyy vain mangassa*
 |

#### Michiru Kaiō

(engl. *Michelle Kaioh*) **Sailor Neptune**

Hyvin sivistynyt ja korkealuokkainen Michiru on viuluvirtuoosi ja taidemaalari (mangassa Michiru ei kuitenkaan maalaa), jolla on romanttinen suhde Harukan kanssa. Michirulla on tuuheat turkoosit hiukset. Sailor Neptune hallitsee meren voimia. Sailor Neptunella on yksi kolmesta talismaanista, peili, jonka selkämyksessä on Neptunen symboli, atrain.

|  |  |
| --- | --- |
| **Sailor Neptunen transformaatiot**:* "Neptune Planet Power, Make Up!"(*Super*, *Stars*)
* "Neptune Crystal Power, Make Up!" *esiintyy vain mangassa*
 | **Sailor Neptunen hyökkäykset*** "Deep Submerge!"(*Super, Stars*)
* "Submarine Reflection!"(*SuperS elokuva, Stars*)
 |

#### Haruka Ten'ō

(engl. *Amara Tenoh*) **Sailor Uranus**

Miehekkyydestään tunnettu Haruka on tunnettu rallikuskina, pikajuoksijana sekä nuorten tyttöjen kanssa flirttailijana. Haruka on erittäin voimakastahtoinen ja jääräpäinen, mutta myös erittäin ystävällinen, suojeleva ja viehättävä. Hän on aina valmis uhraamaan ja tekemään vaikeitakin päätöksiä, mikäli sillä saavutetaan suurempi etu. Sailor Uranus hallitsee ilman voimia, vaikka animen takia hänen usein luullaan olevan maaelementtiä.

 

|  |  |
| --- | --- |
| **Sailor Uranuksen transformaatiot**:* Uranus Planet Power! Make Up! (Super, Stars)
* Uranus Crystal Power! Make Up! *esiintyy vain mangassa*
 | **Sailor Uranuksen hyökkäykset**:* World Shaking! (Super, Stars)
* Space Sword Blaster! (Super, Stars)
* Space Turbulence! *esiintyy vain mangassa*
 |

#### Hotaru Tomoe

(engl. *Hotaru Tomoe*) **Sailor Saturn**

Tyttö, joka viihtyy yksinään ja ystävystyy sarjassa Chibi-Usan kanssa. Hotaru on menettänyt äitinsä ja asuu yksin isänsä kanssa. *Stars*-kaudella Hotaru asuu Michirun, Harukan ja Setsunan kanssa. Hotaru on ainoa soturi animessa, jolla ei ole animoitua muodonmuutosta.

### Sailor Stars -kaudella mukana olevat päähenkilöt

#### Yaten Kō, Star Healer

Yatenilla on vaaleat hiukset ja hän ystävystyy erityisesti Minakon kanssa. Star Healerin voima on *Star Sensitive Inferno*.

#### Taiki Kō, Star Maker

Taikilla on ruskeat hiukset. Hän ystävystyy erityisesti Amin kanssa. Star Makerin voima on *Star Gentle Uterus*.

#### Seiya Kō, Star Fighter

Seiyalla on mustat hiukset. Seiya kunnioittaa Mamorun ja Usagin rakkautta ja tukee Usagia vaikeina aikoina ja heidän välilleen kehittyy erityisen läheinen ystävyyssuhde. Kauden aikana tulee helposti kuva, että hän ja Usagi voisivat seurustella. Star Fighterin voima on *Star Serious Laser*.

#### Prinsessa Kakyū, Starlightien prinsessa

Starlightit etsivät kadonnutta prinsessaansa. Haruka, Michiru ja Setsuna ovat alusta alkaen puolustuskannalla ja epäluuloisia Starlightien tarkoitusperistä.

Muita henkilöitä
----------------

### Mamoru Chiba

(engl. *Darien*) **Tuxedo Kamen, Prinssi Endymion**

Usagin rakastettu, Maan prinssi Endymionin reinkarnaatio, tulevaisuuden valtakunnan Kristalli-Tokion hallitsija kuningas Endymion. Chibi-Usan isä.

### Luna, Artemis & Diana

Luna asuu Usagin ja Artemis Minakon luona. Diana on Lunan ja Artemiksen tulevaisuuden tytär, joka asuu tulevaisuuden Kristalli-Tokiossa. Kissat ovat sotureiden neuvonantajia.

### Sivuhenkilöt

* **Naru Ōsaka** (ruots. *Lima*): Usagin läheinen ystävä, esiintyy usein ensimmäisellä kaudella.
* **Gurio Umino**: Narun poikaystävä.
* **Motoki Furuhata** (engl. *Andrew*): Usagin suosiman Crown-peliluolan omistaja ja Mamorun ystävä.
* **Unazuki Furuhata**: Motokin pikkusisko, joka hoitaa Crown-ravintolaa.

### Muita Sailor-sotilaita

* **Sailor Kakyū**, prinsessa Kakyūn vain mangassa esiintyvä Sailor-muoto.
* Sailor Quartet, Asteroid-soturit (vain mangassa):
	+ **VesVes**, Sailor Vesta
	+ **CereCere**, Sailor Ceres
	+ **JunJun**, Sailor Juno
	+ **PallaPalla/ParaPara**, Sailor Pallas
	+ **Sailor Cosmos**
	+ **Sailor ChibiChibi** (esiintyy animessa)

Lisäksi vain mangassa takaumissa mainitut sailor-sotilaat, joilta SailorStars-kauden viholliset ryöstivät voimansa:

* Sailor Chū
* Sailor Mermaid
* Sailor Coronius
* Sailor Mau

Viholliset
----------

### Pimeä kuningaskunta (Dark Kingdom)

* **Kuningatar Metaria**
* **Kuningatar Beryl**
* **Neljä taivaan kuningasta** (jap. 四天王, *Shitennō*)
	+ **Jadeite**
	+ **Nephrite**
	+ **Zoisite**
	+ **Kunzite**

### Muukalaiset (eivät esiinny mangassa)

* **Ann & Ale**
* **Fiore** (Sailor Moon R: The Movie)

### Mustan Kuun perhe (Black Moon Clan)

* **Wiseman**
* **Prinssi Demando**
* **Prinssi Safir**
* **Esmeraude**
* **Rubeus**
* **Turmion tyttäret** (あやかしの四姉妹)
	+ **Petz**
	+ **Caraveras**
	+ **Beruche**
	+ **Coan**

### Death Busters

* **Master Pharaoh 90**
* **Mistress 9**
* **Professori Sōichi Tomoe**
* **Kaolinite**
* **Witches 5**
	+ **Eugeal**
	+ **Mimet**
	+ **Viluy**
	+ **Telulu**
	+ **Cyprin ja Petirol**

### Dead Moon Circus

* **Kuningatar Nehelenia**
* **Zircon**,
* **Amazon Trio**
	+ **Tiger Eye**
	+ **Fish Eye**
	+ **Hawk Eye**
* **Amazon Quartet**
	+ **JunJun**
	+ **VesVes**
	+ **PallaPalla**
	+ **CereCere**

### Shadow Galactica

* **Chaos**
* **Sailor Galaxia**
* **Sailor Iron Mouse**
* **Sailor Aluminum Siren**
* **Sailor Lead Crow**
* **Sailor Tin Nyanko**

Näiden lisäksi myös vain mangassa esiintyvät:

* **Sailor Lethe & Mnemosyne**
* **Sailor Heavy metal Papillion**
* **Sailor Chi & Sailor Phi**

Animen remake
-------------

Sailor Moonin syntymästä tuli vuonna 2012 kuluneeksi 20 vuotta. Juhlavuoden kunniaksi sarjasta julkistettiin uusi animaatiosarja ***Pretty Guardian Sailor Moon Crystal*** (美少女戦士セーラームーン Crystal), jonka oli tarkoitus toimia remakena alkuperäistä mangaa kunnioittaen. Julkistamistilaisuudessa ilmoitettiin että Crystalissa Usagin ja samalla Sailor Moonin rooliin palaa alkuperäisestä animesta tuttu Mitsuishi Kotono (三石琴乃). Remake ei saanutkaan esitystään luvattuna kesänä 2013 vaan sen ensimmäinen jakso lykkääntyi heinäkuulle 2014. Sailor moon Crystalia on ollut nähtävillä laillisesti muun muassa Crunchyrollissa, mutta nämä palvelut eivät ole olleet saatavilla Suomessa. Sailor Moon Crystalia on tehty kausi kerrallaan ja niiden välissä on pitempiäkin ajanjaksoja. Ensimmäisessä ja toisessa kaudessa uusi jakso ilmestyi aina kahden viikon välein, jatkuen aina vuoden 2014 kesältä 2015 kesälle. Kaksi ensimmäistä kautta kesti 26 jaksoa, josta molemmilla oli pituutta 13 jaksoa. Crystalin kolmas kausi alkoi virallisesti keväällä 4. huhtikuuta 2016. Neljäs kausi (Dream Arc) on virallisten tietojen mukaan vahvistettu, mutta tarkka alkamisajankohta on vielä epäselvä.*lähde?*

Sailor Moon Crystalia on kritisoitu paljon muun muassa huolimattomasta animoinnista, hahmojen sieluttomuudesta ja yleensäkin vaihtelevasta laadusta.

Sarja maailmalla
----------------

Sarja nähtiin Suomessa ensimmäistä kertaa syksyllä 2002 suomalaisten animefanien iloksi. Sailor Moon -jaksot hankittiin Suomeen Ruotsista (jonne ne taas oli hankittu suoraan Japanista). SubTV näytti sarjasta sen kaksi ensimmäistä tuotantokautta ruotsiksi dubattuna suomenkielisillä tekstityksillä.

Anime tuotiin myös Yhdysvaltoihin, mutta siellä esitetty englanninkielinen versio koki paljon muutoksia, joilla se pyrittiin muuttamaan sopivammaksi nuorelle yhdysvaltalaisyleisölle. Tämä johtui siitä, että japanilaisilla ja yhdysvaltalaisilla oli erilaiset käsitykset siitä, millainen materiaali on nuorille katsojille sopivaa. Lisäksi autenttisuus ei ollut 90-luvulla yhtä suuressa arvossa kuin nykyään, joten kokonaisuutta pyrittiin tuomaan lähemmäs maantieteellistä kohdeyleisöä. Tällä yritettiin varmistaa sarjan suosio. Muutokset olivat paikoin kirjavia: hahmojen, paikkojen ja hyökkäysten nimiä vaihdettiin, ja jaksoista leikattiin pois väkivaltaisia kohtauksia ja seksuaalisia viittauksia. Muutama jakso poistettiin jopa kokonaan. Sailor Moon oli kuitenkin ensimmäisiä USA:ssa näytettyjä suuren suosion saavuttaneita animesarjoja, ja sarjan tuomista Amerikkaan pidetään tärkeänä osana animen tunnetuksi tulemista länsimaissa. Sailor Moonin suuri suosio on saanut aikaan sen, että sarjasta on valmistettu valtava määrä oheistuotteita niin Japanissa kuin muuallakin maailmassa. Japanissa sarjasta on tehty jopa musikaaleja sekä live-action TV-sarja.

Animen tuotantokaudet
---------------------

**Varoitus:  Seuraava kirjoitus paljastaa yksityiskohtia juonesta.**
### *Sailor Moon Classic*

Kausi aloittaa koko Sailor Moon -animen. Usagi toimii aluksi yksin, mutta aikanaan mukaan liittyvät Sailor Venus, Sailor Mars, Sailor Mercury ja Sailor Jupiter. He taistelevat pahan kuningatar Berylin luomia paholaisia vastaan. Sarjan edetessä sotureille paljastuu toistensa oikea henkilöllisyys. Naamioitu Ruusu ja Sailor Moon ovat rakastavaisia, mutta Mamoru ja Usagi riitapukareita. Berylille selviää Mamorun oikea henkilöllisyys ja hän aivopesee Mamorun pahaksi Endymioniksi. Usagille ja muille tytöille selviää, että Usagi on Kuun prinsessa. Soturit saavat kerättyä sateenkaarikristalleja, joista tulee Hopeakristalli, kuningatar Selenen käyttämä ase. Vain Kuun prinsessa voi käyttää sitä. Soturit löytävät Berylin sekä hänen kätyreittensä piilopaikan pohjoisnavalta. Heidän on lähdettävä sinne jotta voivat kukistaa pahuuden voimat, ja pelastaa maailman. Yksi kerrallaan soturit kuolevat suojellessaan Sailor Moonia ja lopulta Sailor Moon jää viimeiseksi jäljelle. Hän saa voimaa muistaessaan ystäviään ja päättää saattaa tehtävänsä loppuun heidän vuokseen. Beryl ja Sailor Moon kohtaavat. Beryl on liian voimakas, Sailor Moon muuttuu prinsessa Serenityksi ja Lunan vastusteluista huolimatta päättää käyttää Hopeakristallia. Serenityn voima hiipuu, mutta viimeisillä voimillaan hän saa kukistettua Berylin. Hänkin menettää henkensä, mutta tekee viime hetkellä toiveen; "Haluaisin elää kuin tavallinen tyttö". Soturit ovat kuolleet, mutta Usagilla, Amilla, Reillä, Makotolla ja Minakolla on silti mahdollisuus elää normaaleina ihmisinä.

### *Sailor Moon R*

On kulunut noin kaksi kuukautta siitä kun tytöt menettivät muistinsa. Heidän muistinsa palautuu kun uusi vihollinen ilmestyy maahan; kauden kolmentoista ensimmäisen jakson aikana soturit taistelevat avaruusoliota Ailia, Annia ja heidä tarokkihirviöitään vastaan. Heidän aikomuksenaan on varastaa maan asukkaiden energiaa Paholaispuun käyttöön, jotta he itse pysyisivät elossa. Loppujen lopuksi, selviää ettei Paholaispuu halunnutkaan energiaa, vaan rakkautta elääkseen. Tsukikage no Knight (suom. Kuunvalon ritari) paljastaa olevansa osanen Mamorun henkeä ja alitajuntaa. Myös Mamoru itse, joka oli menettänyt muistinsa, sai sen takaisin.

Chibi-Usa saapuu tulevaisuudestaan löytääkseen Hopeakristallin jotta voisi pelastaa äitinsä Neo-Queen Serenityn. Hän jää asumaan Usagin perheen luokse, mutta on hypnotisoinut muut perheen jäsenet uskomaan että hän on myös osa Tsukinon perhettä. Uusi vihollinen on nimeltään Black Moon Family, johon kuuluu Ayakashin siskokset, ja pääperheenjäsenet Rubeus, Esmeraude, Safir, Demand ja Wiseman. Tässä tarina-arkissa Usagin ja Mamorun välit menevät poikki, kiitos visioitten, jotka Mamoru oli saanut tulevaisuuden itseltään, King Endymiolta. Ne varoittivat häntä olemasta tekemisissä Usagin kanssa, tai Usagi menettäisi henkensä.

Black Moon Family on Chibi-Usan ja Hopeakristallin perässä, jotta he saisivat otettua tulevaisuuden maapallon haltuunsa. Ayakashin siskokset kuitenkin epäonnistuvat tässä tehtävässä, ja Sailor Moon parantaa heidät pahoista voimista, ja he asettuvat maahan asumaan normaalien ihmisten tavoin. Chibi-Usa viimein saa selville Sailor sotureiden oikeat henkilöllisyydet ja Usagi ja Mamoru selvittävät välinsä. Chibi-Usa vie heidät sitten tulevaisuuteen pelastamaan äitinsä. Siellä he tapaavat uuden soturin, Sailor Pluton, ajan hallitsijan.

Sailor-sotureille selviää, että Chibi-Usa on Usagin ja Mamorun tytär tulevaisuudessa ja että Black Moon onkin joukko maanpakolaisia Kristalli-Tokiosta, tulevaisuuden utopiasta, jota johtavat Usagin ja Mamorun tulevaisuuden minänsä Neo-Queen Serenity ja King Endymion. Black Moon haluaa ottaa maapallon haltuihinsa, jotta heidän kansansa voisi elää siellä. Joka tapauksessa Wiseman manipuloi heitä omiin tarkoituksiinsa heidän sitä tietämättään. Chibi-Usan pettymykseksi Sailor Moon ei pystynytkään herättämään Neo-Queen Serenityä syvästä unestaan, joten Chibi-Usa juoksi ulos palatsista, jolloin Wiseman kaappasi hänet. Wiseman taivutti hänen mieltään ja aiheutti Chibi-Usan muuttumisen Black Ladyksi. Jaksossa 88 Usagi muuntautuu Neo-Queen Serenityksi ja Tuxedo Kamenin avulla hän onnistuu saamaan Black Ladyn muistamaan oikean menneisyytensä. Neo-Queen Serenityn taistellessa Wisemania vastaan, Chibi-Usa alkaa kyynelehtiä, ja hänen kyyneleestään syntyy Hopeakristalli. Hopeakristalli oli kulkenut hänen matkassaan koko ajan, se oli yhtynyt Chibi-Usan ruumiiseen. Näin hän ja Usagi yhdistivät kahden Hopeakristallin voiman ja tuhosivat Wisemanin.

### *Sailor Moon S*

Sailor-soturit kohtaavat uuden vihollisen: Death Bustersit. Death Bustersit käyttävät apunaan hirviöitä, joita kutsutaan daimoneiksi. Daimonien avulla he yrittävät varastaa Heart Crystaleita. Heidän päämääränään on löytää kolme tiettyä Heart Crystalia, jotka sisältävät halutut talismaanit. Usagi ystävineen joutuu konfliktiin uusien sailor-soturien kanssa: Uranus ja Neptune eivät halua toimia yhdessä Sailor Moonin ja tämän ystävien kanssa. Myös Sailor Uranus ja Neptune etsivät taalismaaneja, mutta eri tarkoitukseen kuin Death Bustersit. Sailor Pluto palaa nykyaikaan Setsuna Meiō:na. Chibi-Usakin palaa nykyaikaan, mutta nyt hän pystyy muuttumaan Sailor Chibi Mooniksi.

Death Bustersit saavat selville, että Haruka (Uranus) ja Michiru (Neptune) kantavat talismaaneja. Setsunalla on kolmas talismaani ja hän "herättää" talismaanit Harukassa ja Michirussa. Talismaanit saavat aikaan Graalin maljan, jonka avulla Sailor Moon pystyy muuttumaan Super Sailor Mooniksi. Death Bustersien tavoite muuttuu tämän jälkeen: he yrittävät kerätä kerralla monta Heart Crystalia, jotta he pystyisivät elvyttämään pahaenteisen Mistress 9:n. Chibi-Usa ystävystyy Hotaru Tomoen kanssa, eikä tiedä, että Hotaru on Death Bustersien johtajan, Professori Tomoen tytär. Hotaru on sailor-soturi Sailor Saturn, joka pystyy tuhoamaan kaiken, mutta Chibi-Usa ei tiedä sitäkään. Haruka, Michiru ja Setsuna pelkäävät, että Sailor Saturnin voima herää Hotarussa ja se johtaa maailman tuhoon, joten he anelevat Usagia tappamaan Hotarun.

Mistress 9 asustaa Hotarun sisällä, ja se herää ja ryöstää Chibi-Usan Heart Crystalin. Sen jälkeen, Mistress 9 huijaa Usagin luovuttamaan Graalin maljan itselleen, jotta hän voi kutsua Prahaoh 90:n tuhoamaan maailman. Hotarun sisällä herää Sailor Saturnin voima ja hän haluaa uhrautua pelastaaksen maailman tuholta. Usagi kuitenkin onnistuu muuttumaan super-muotoonsa ja pelastaa Hotarun ja tuhoaa Prahaoh 90:n. Tämän jälkeen, Hotaru syntyy uudestaan vauvaksi ja palaa isänsä luo, joka ei enää kuulu Death Bustersiin.

### *Sailor Moon SuperS*

Chibi-Usa elää nykyhetkessä, sillä hänen täytyy harjoitella sailor-soturina olemista. Chibi-Usa tapaa Pegasus-nimisen yksisarvisen, joka saapuu aina Chibi-Usan uniin. Pegasus auttaa sailor-sotureita antamalla heille pysyvät super-muodonmuutokset. Uusia voimia käytetään uutta vihollista vastaan. Dead Moon Circus on mystinen sirkus, joka hyökkää ihmisten kimppuun ja vie heidän haaveensa. Dead Moon Circus varastaa ihmisten Dream Mirroreita, sillä he uskovat Pegasuksen piilevän joissain niistä. He luulevat, että Pegasuksella on Golden Crystal. Dead Moon Circuksen valtijatar, Kuningatar Nehelenia pystyy pakenemaan peilistään Golden Crystalin avulla.

Kuningatar Nehelenia oli ennen oman valtakunnansa kuningatar, mutta hänen valtakuntansa joutui turhamaisuuden valtaan. Nehelenia pelkäsi menettävänsä kauneutensa, joten hän käytti muiden unelmia pysyäkseen ikuisesti nuorena. Nehelenia yritti viedä Heliokselta (Pegasuksen todelliselta muodolta) Golden Crystalia, mutta sen seurauksena Kuningatar Serenity lukitsi Nehelenian peilin sisään. Nehelenia perusti sen jälkeen Dead Moon Circuksen ja käytti Zirconiaa välikätenään löytääksen Pegasuksen. Vaikka he saavat lopulta käsiinsä Golden Crystalin, Amazoness Quartet pettää heidät ja antavat Crystalin Chibi-Usalle. Kuningatar Nehelenia voitetaan Golden Crystalin avulla: tämä alkaa kuihtua ja ikääntyä, joten hänen on pakko palata peiliinsä takaisin. Helios lähtee Elysion-kotiplaneetalleen.

### *Sailor Moon Stars*

Kuningatar Nehelenia palaa takaisin, kun Sailor Galaxia vapauttaa tämän peilistään ja usuttaa tämän kostamaan sailor-sotureille. Nehelenia hyökkää Mamourun kimppuun ja langettaa kirouksen tämän päälle, joka tulee tappamaan Mamourun ja kadottamaan Chibi-Usan maanpäältä. Nehelenia kaappaa Mamourun painajaismaailmaansa, ja sailor-soturit lähtevät pelastamaan Mamourua. Usagi alkaa kuitenkin sääliä Neheleniaa, ja onnistuu irrottamaan Nehelenian pahuudestaan Eternal Sailor Moon-muodon avulla.

Tämän jälkeen, Mamouru lähtee ulkomaille opiskelemaan. Usagi ja muut aloittavat uuden luokka-asteen, ja Chibi-Usa palaa omaan aikaansa. Sailor-sotureita on vastassa uusi vihollinen: Sailor Animamates, jotka toimivat Shadow Galactican valtijattaren, Sailor Galaxian alaisuudessa. Sailor Animamatesit yrittävät varastaa ihmisten Star Seedejä. Usagi saa apua uusilta sailor-sotureilta — Sailor Starlighteilta. Starlightit tekeytyvät idolryhmäksi nimeltä *Three Lights*. Starlightit etsivät Prinsessa Kakyūta. Chibi-Chibi-niminen pikkutyttö ilmestyy myös Usagin kotiin.

Sailor Galaxian tausta alkaa selvitä. Galaxia lopetti sailor-sotureiden ja Chaoksen (pahantahtoisuuden lähteen) sodan sulkemalla Chaoksen sisäänsä. Galaxia ei kuitenkaan pystynyt vastustamaan Chaoksen pahaa vaikutusta, joten hän erotti Star Seedinsä kehostaan. Galaxian Star Seed muuttui Chibi-Chibiksi. Sailor Galaxia varastaa lopulta Usagin ystävien Star Seedit, joka johtaa näiden kuolemaan. Chibi-Chibi muuttuu miekaksi (Sword of Sealing) ja painostaa Usagia tappamaan Galaxian. Usagi ei kuitenkaan suostu siihen, vaan käyttää sen sijaan sydämensä hyvyyttä ja vapauttaa Galaxian Chaoksen vaikutuksesta. Kaikki kuolleet sailor-soturit heräävät henkiin sen jälkeen. Sarja loppuu siihen, kun Usagi ja Mamouru suutelevat kuun alla. Paha on poissa.

**Juonipaljastukset päättyvät tähän.**

Lähteet
-------

1. ↑  東映ビデオオンラインショップ / 美少女戦士セーラームーン DVD‐COLLECTION Vol.1 *web.archive.org*.  14.7.2014.  Arkistoitu 14.7.2014. Viitattu 20.8.2019.
2. ↑  Pretty Soldier Sailor Moon *Sailor Moon Wiki*. Viitattu 20.8.2019. (englanniksi)
3. ↑  Sailor Moon *Dubbing Wikia*. Viitattu 20.8.2019. (englanniksi)
4. ↑  Sailor Moon (anime series) *Sailor Moon Wiki*. Viitattu 20.8.2019. (englanniksi)
5. ↑  List of Sailor Moon films *Dubbing Wikia*.  Arkistoitu 20.8.2019. Viitattu 20.8.2019. (englanniksi)
6. ↑  Pretty Guardian Sailor Moon Crystal *Sailor Moon Wiki*. Viitattu 20.8.2019. (englanniksi)
7. ↑  Sailor Moon Summary *SuperSummary*. Viitattu 20.8.2019. (englanniksi)
8. ↑  The Sailor Senshi Page : Sailormoon Season Summaries *eternalsailormoon.org*.  Arkistoitu 4.10.2019. Viitattu 20.8.2019.
9. ↑  Usagi Tsukino / Sailor Moon (anime) *Sailor Moon Wiki*. Viitattu 20.8.2019. (englanniksi)
10. ↑  Usagi Tsukino - WikiMoon *wikimoon.org*. Viitattu 20.8.2019.
11. ↑  Sailor Mercury (anime) *Sailor Moon Wiki*. Viitattu 20.8.2019. (englanniksi)
12. ↑  Rei Hino - WikiMoon *wikimoon.org*. Viitattu 20.8.2019.
13. ↑  Makoto Kino - WikiMoon *wikimoon.org*. Viitattu 20.8.2019.
14. ↑  Minako Aino - WikiMoon *wikimoon.org*. Viitattu 20.8.2019.
15. ↑  Chibiusa - WikiMoon *wikimoon.org*. Viitattu 20.8.2019.
16. ↑  Sailor Pluto - WikiMoon *wikimoon.org*. Viitattu 20.8.2019.
17. ↑  Setsuna Meiou - WikiMoon *wikimoon.org*. Viitattu 20.8.2019.
18. ↑  Sailor Neptune - WikiMoon *wikimoon.org*. Viitattu 20.8.2019.
19. ↑  Michiru Kaiou - WikiMoon *wikimoon.org*. Viitattu 20.8.2019.
20. ↑  Sailor Uranus - WikiMoon *wikimoon.org*. Viitattu 20.8.2019.
21. ↑  Haruka Tenou - WikiMoon *wikimoon.org*. Viitattu 20.8.2019.
22. ↑  Hotaru Tomoe - WikiMoon *wikimoon.org*. Viitattu 20.8.2019.
23. ↑  Sailor Starlights - WikiMoon *wikimoon.org*. Viitattu 20.8.2019.
24. ↑  Mamoru Chiba (anime) *Sailor Moon Wiki*. Viitattu 20.8.2019. (englanniksi)
25. ↑  Luna *Sailor Moon Wiki*. Viitattu 20.8.2019. (englanniksi)
26. ↑  Artemis (manga) *Sailor Moon Wiki*. Viitattu 20.8.2019. (englanniksi)
27. ↑  Naru Osaka - WikiMoon *wikimoon.org*. Viitattu 20.8.2019.
28. ↑  Gurio Umino - WikiMoon *wikimoon.org*. Viitattu 20.8.2019.
29. ↑  Motoki Furuhata - WikiMoon *wikimoon.org*. Viitattu 20.8.2019.
30. ↑  Dark Kingdom - WikiMoon *wikimoon.org*. Viitattu 20.8.2019.
31. ↑  Ail - WikiMoon *wikimoon.org*. Viitattu 20.8.2019.
32. ↑  An - WikiMoon *wikimoon.org*. Viitattu 20.8.2019.
33. ↑  Black Moon Clan - WikiMoon *wikimoon.org*. Viitattu 20.8.2019.
34. ↑  Death Busters - WikiMoon *wikimoon.org*. Viitattu 20.8.2019.
35. ↑  Dead Moon Circus - WikiMoon *wikimoon.org*. Viitattu 20.8.2019.
36. ↑  Shadow Galactica - WikiMoon *wikimoon.org*. Viitattu 20.8.2019.
37. ↑  Sailor Moon Crystal: 15 Biggest Changes From The Original Sailor Moon *ScreenRant*.  23.7.2017. Viitattu 20.8.2019. (englanniksi)
38. ↑  Sailor Moon in Sweden - WikiMoon *wikimoon.org*. Viitattu 20.8.2019.
39. ↑  Sailor Moon: 15 Ways It Was Censored In America *ScreenRant*.  27.2.2017. Viitattu 20.8.2019. (englanniksi)
40. ↑  Sailor Moon in North America - WikiMoon *wikimoon.org*. Viitattu 20.8.2019.
41. ↑  Sailor Moon (first season) - WikiMoon *wikimoon.org*. Viitattu 20.8.2019.
42. ↑  Sailor Moon R - WikiMoon *wikimoon.org*. Viitattu 20.8.2019.
43. ↑  Sailor Moon S *Sailor Moon Wiki*. Viitattu 20.8.2019. (englanniksi)
44. ↑  Sailor Moon SuperS *Sailor Moon Wiki*. Viitattu 20.8.2019. (englanniksi)
45. ↑  Sailor Moon Sailor Stars *Sailor Moon Wiki*. Viitattu 20.8.2019. (englanniksi)

Aiheesta muualla
----------------

* Kuvia tai muita tiedostoja aiheesta **Sailor Moon** Wikimedia Commonsissa